**ზოგადი ინფორმაცია 2024 წლის პირველი კვარტლის საქართველოს ეკონომიკური**

**მდგომარეობის და ბიუჯეტის შესრულების შესახებ**

**ეკონომიკური ზრდა**

საქართველოს სტატისტიკის ეროვნული სამსახურის წინასწარი შეფასებით, 2024 წლის მარტში წინა წლის შესაბამის პერიოდთან შედარებით რეალური მთლიანი შიდა პროდუქტის ზრდამ 8.2 პროცენტი, ხოლო I კვარტალის საშუალო რეალურმა ზრდამ 7.8 პროცენტი შეადგინა. რეალური მშპ-ს ზრდა იანვარში 5.8 პროცენტი, ხოლო თებერვალში 9.5 პროცენტი დაფიქსირდა.

**ინფლაცია**

2024 წლის მარტში წლიური ინფლაციის დონემ 0.5 პროცენტი შეადგინა. ამავე პერიოდისათვის, საშუალო ინფლაცია 0.7 პროცენტის დონეზეა.

წლიური ინფლაციის ფორმირებაზე ძირითადი გავლენა იქონია ფასების ცვლილებამ შემდეგ ჯგუფებზე:

* ტრანსპორტის ჯგუფში ფასები გაიზარდა 8.1 პროცენტით, რაც 0.98 პროცენტული პუნქტით აისახა მთლიან ინდექსზე;
* სხვადასხვა საქონელი და მომსახურება: ჯგუფში ფასები გაზრდილია 10.2 პროცენტით, რაც წლიურ ინდექსზე 0.54 პროცენტული პუნქტით აისახა;
* ალკოჰოლური სასმელები, თამბაქო: ჯგუფში ფასები გაიზარდა 4.5 პროცენტით, რაც წლიურ ინფლაციაზე 0.31 პროცენტული პუნქტით აისახა;
* სასტუმროები, კაფეები და რესტორნები: ფასები გაიზარდა 6.3 პროცენტით, რაც წლიურ ინფლაციაში 0.2 პროცენტული პუნქტი შეადგინა;
* სურსათი და უალკოჰოლო სასმელები: ჯგუფში ფასები შემცირდა 3.4 პროცენტით, რაც წლიურ ინფლაციაზე -1.17 პროცენტული პუნქტით აისახა;
* ტანსაცმელი და ფეხსაცმელი: ფასები შემცირდა 5.0 პროცენტით, რაც -0.21 პროცენტული პუნქტით აისახა მთლიან ინდექსზე.

**ლარის გაცვლითი კურსი**

2024 წლის მარტში 2023 წლის დეკემბერთან შედარებით ლარის საშუალო გაცვლითი კურსი აშშ დოლარის მიმართ 0.2 პროცენტით გამყარდა და 2.68 ლარი შეადგინა ერთ აშშ დოლარზე. ლარის ნომინალური ეფექტური გაცვლითი კურსი, რაც წარმოადგენს ლარის საშუალო კურსს სავაჭრო პარტნიორების გაცვლით კურსებთან, გამყარდა 2.4 პროცენტით.

**საგარეო სექტორი**

2024 წლის იანვარ-მარტში საქართველოში საქონლით საგარეო სავაჭრო ბრუნვამ 4 699.3 მლნ აშშ დოლარი შეადგინა, რაც წინა წლის შესაბამის მაჩვენებელზე 6.5 პროცენტით ნაკლებია; აქედან ექსპორტი 1 326.0 მლნ აშშ დოლარს შეადგენს (9.3 პროცენტით ნაკლები), ხოლო იმპორტი 3 373.3 მლნ აშშ დოლარს (5.3 პროცენტით ნაკლები). საქართველოს უარყოფითმა სავაჭრო ბალანსმა 2024 წლის იანვარ-მარტში 2 047.4 მლნ აშშ დოლარი შეადგინა, რაც საგარეო სავაჭრო ბრუნვის 43.6 პროცენტია.

2024 წლის პირველ კვარტალში საქართველოს უმსხვილესი სავაჭრო პარტნიორი ევროკავშირია, რომლის წილი მთლიან საქონელბრუნვაში 22.3%-ს (1 048.7 მლნ აშშ დოლარი) შეადგენს. უმსხვილეს სავაჭრო პარტნიორებში აგრეთვე შედის თურქეთი 15.4% (721.7 მლნ აშშ დოლარი), რუსეთი 13.2% (619.2 მლნ აშშ დოლარი), ჩინეთი 7.0% (330.6 მლნ აშშ დოლარი) და აშშ 7.0% (328.8 მლნ აშშ დოლარი).

მთლიან ექსპორტში ევროკავშირის წილი 10.0%-ია (132.2 მლნ აშშ დოლარი). ყირგიზეთის 17.8% (235.9 მლნ აშშ დოლარი), შემდეგ მოდიან რუსეთი 12.1% (160.8 მლნ აშშ დოლარი), ყაზახეთი 11.1% (147.0 მლნ აშშ დოლარი), აზერბაიჯანი 10.1% (134.5 მლნ აშშ დოლარი) და სომხეთი 9.5% (126.6 მლნ აშშ დოლარი).

სასაქონლო ჯგუფების მიხედვით ექსპორტში პირველ ადგილზეა მსუბუქი ავტომობილები 33.5 პროცენტით (443.8 მლნ აშშ დოლარი), მომდევნო ადგილებს იკავებენ: ყურძნის ნატურალური ღვინოები 6.3% (83.6 მლნ აშშ დოლარი), ფეროშენადნობები 5.5% (72.5 მლნ აშშ დოლარი), სპირტიანი სასმელები 4.3% (56.8 მლნ აშშ დოლარი), ძვირფასი ლითონების მადნები და კონცენტრატები 3.0% (39.5 მლნ აშშ დოლარი) და ა.შ.

მთლიან იმპორტში ევროკავშირის წილი 27.1%-ია (915.5 მლნ აშშ დოლარი). თურქეთის 18.5% (624.6 მლნ აშშ დოლარი), შემდეგ მოდიან რუსეთი 13.6% (458.4 მლნ აშშ დოლარი), აშშ 8.9% (298.9 მლნ აშშ დოლარი), ჩინეთი 7.9% (266.5 მლნ აშშ დოლარი) და აზერბაიჯანი 4.9% (164.5 მლნ აშშ დოლარი).

იმპორტის სასაქონლო სტრუქტურაში პირველ ადგილზე მსუბუქი ავტომობილებია, რომელსაც მთლიან იმპორტში 14.4 პროცენტიანი (486.6 მლნ აშშ დოლარი) წილი უკავია. შემდეგ მოდის: ნავთობი და ნავთობპროდუქტები 8.6% (289.6 მლნ აშშ დოლარი), ნავთობის აირები 5.5% (184.1 მლნ აშშ დოლარი), სამკურნალო საშუალებები 4.5% (153.0 მლნ აშშ დოლარი), სატელეფონო აპარატები 2.3% (78.8 მლნ აშშ დოლარი) და სხვა.

***ევროკავშირის ქვეყნებთან ვაჭრობაში***

2024 წლის იანვარ-მარტში წინა წლის შესაბამის პერიოდთან შედარებით ევროკავშირის ქვეყნებში ექსპორტი 37.7%-ით შემცირდა.

**ძირითადი საექსპორტო სასაქონლო ჯგუფებია:**

* სასუქები მინერალური ან ქიმიური, აზოტოვანი (19.8 მლნ აშშ დოლარი, 238.0% ზრდა);
* თხილი და სხვა კაკალი (11.5 მლნ აშშ დოლარი, 29.2% კლება);
* ნავთობი და ნავთობპროდუქტები (10.2 მლნ აშშ დოლარი).

2024 წლის იანვარ-მარტში წინა წლის შესაბამის პერიოდთან შედარებით ევროკავშირის ქვეყნებიდან იმპორტი 8.2%-ით გაიზარდა.

**ძირითადი საიმპორტო სასაქონლო ჯგუფებია:**

* მსუბუქი ავტომობილები (108.4 მლნ აშშ დოლარი, 6.1% კლება);
* ნავთობი და ნავთობპროდუქტები (91.3 მლნ აშშ დოლარი, 62.6% ზრდა);
* სამკურნალო საშუალებები (65.9 მლნ აშშ დოლარი, 29.0% ზრდა).

***თურქეთთან ვაჭრობაში***

2024 წლის იანვარ-მარტში წინა წლის შესაბამის პერიოდთან შედარებით თურქეთში ექსპორტი 7.4%-ით შემცირდა.

**ძირითადი საექსპორტო სასაქონლო ჯგუფებია:**

* ფეროშენადნობები (24.9 მლნ აშშ დოლარი, 46.0% ზრდა);
* ტრიკოტაჟის ნაწარმი (30.8 მლნ აშშ დოლარი, 15.6% ზრდა);
* რეზინის პნევმატური სალტეები და საბურავები, ახალი (5.2 მლნ აშშ დოლარი, 3 301.0% ზრდა).

2024 წლის იანვარ-მარტში წინა წლის შესაბამის პერიოდთან შედარებით თურქეთიდან იმპორტი 7.9%-ით გაიზარდა.

**ძირითადი საიმპორტო სასაქონლო ჯგუფებია:**

* სამკურნალო საშუალებები (55.4 მლნ აშშ დოლარი, 121.2% ზრდა);
* მეტალოკონსტრუქციები შავი ლითონებისაგან და მათი ნაწილები (16.9 მლნ აშშ დოლარი, 2.4% კლება);
* სარეცხი და საწმენდი საშუალებები (13.0 მლნ აშშ დოლარი, 22.1% ზრდა).

***რუსეთთან ვაჭრობაში***

2024 წლის იანვარ-მარტში წინა წლის შესაბამის პერიოდთან შედარებით რუსეთში ექსპორტი 9.1%-ით შემცირდა.

**ძირითადი საექსპორტო სასაქონლო ჯგუფებია:**

* ყურძნის ნატურალური ღვინოები (65.0 მლნ აშშ დოლარი, 70.9% ზრდა);
* სპირტიანი სასმელები (27.0 მლნ აშშ დოლარი, 114.1% ზრდა);
* მინერალური და მტკნარი წყლები (18.6 მლნ აშშ დოლარი, 15.4% ზრდა).

2024 წლის იანვარ-მარტში წინა წლის შესაბამის პერიოდთან შედარებით რუსეთიდან იმპორტი 6.5%-ით შემცირდა.

**ძირითადი საიმპორტო სასაქონლო ჯგუფებია:**

* ნავთობი და ნავთობპროდუქტები (136.6 მლნ აშშ დოლარი, 19.1% კლება);
* ნავთობის აირები და აირისებრი ნახშირწყალბადები (91.3 მლნ აშშ დოლარი, 22.4% ზრდა);
* წნელები ნახშირბადიანი ფოლადისაგან, შემდგომი დამუშავების გარეშე (18.2 მლნ აშშ დოლარი, 95.5% ზრდა).

**ტურიზმი**

2024 წლის პირველ კვარტალში, საქართველოს 1 300.6 ათასი საერთაშორისო ვიზიტორი ეწვია (2023 წლის პირველი კვარტლის მონაცემებით, ვიზიტორების რაოდენობა 1 208.5 ათასს შეადგენდა), რაც გასული წლის ანალოგიურ მონაცემზე 7.6 პროცენტით მეტია. 2024 წლის 3 თვის ვიზიტორების რაოდენობა 2019 წლის შესაბამისი პერიოდის ვიზიტორების რაოდენობასთან შედარებით აღდგენილია 80.4 პროცენტით (წყარო: საქართველოს ტურიზმის ეროვნული ადმინისტრაცია).

**ვიზიტორთა რაოდენობა ქვეყნების მიხედვით შემდეგია:**

* თურქეთი - 254.6 ათასი პირი, რაც 2023 წლის პირველ კვარტალთან მიმართებაში გაზრდილია 17.6%-ით;
* რუსეთი - 215.5 ათასი პირი, რაც 2023 წელთან შემცირებულია 16.1%-ით;
* სომხეთი - 191.8 ათასი პირი, რაც 2023 წელთან გაზრდილია 5.1%-ით;
* ევროკავშირი - 77.0 ათასი პირი, რაც 2023 წელთან გაზრდილია 40.9% -ით;
* აზერბაიჯანი - 51.5 ათასი პირი, რაც 2023 წელთან გაზრდილია 27.5%-ით.

2024 წლის პირველ კვარტალში, ტურიზმიდან მიღებულმა შემოსავლებმა 807.7 მლნ აშშ დოლარი შეადგინა, რაც 1.5 პროცენტით (12.3 მლნ აშშ დოლარით მეტი) მეტია გასული წლის შესაბამის მაჩვენებელზე. ამასთან, 2024 წლის 3 თვეში ტურიზმიდან მიღებული შემოსავლები 2019 წლის შესაბამისი პერიოდის ტურიზმიდან მიღებულ შემოსავლებთან შედარებით აღდგენილია 139.6 პროცენტით (წყარო: საქართველოს ეროვნული ბანკი).

**ტურიზმიდან მიღებული შემოსავლები ქვეყნების მიხედვით:**

* რუსეთი - 171.2 მლნ აშშ დოლარი, რაც 2023 წლის პირველ კვარტალთან მიმართებაში შემცირდა 35.7%-ით;
* თურქეთი - 117.5 მლნ აშშ დოლარი, რაც 2023 წლის პირველ კვარტალთან მიმართებაში გაზრდილია 22.0%-ით;
* ევროკავშირი - 108.3 მლნ აშშ დოლარი, რაც 2023 წლის პირველ კვარტალთან მიმართებაში გაზრდილია 48.0%-ით;
* ისრაელი - 65.7 მლნ აშშ დოლარი, რაც 2023 წლის პირველ კვარტალთან მიმართებაში გაზრდილია 8.1%-ით;
* აზერბაიჯანი 56.2 მლნ აშშ დოლარი, რაც 2023 წლის პირველ კვარტალთან მიმართებაში გაზრდილია 44.1%-ით.

**ფულადი გზავნილები**

2024 წლის პირველ კვარტალში წმინდა ფულადი გზავნილები წინა წლის შესაბამის პერიოდთან შედარებით 38.4 პროცენტით შემცირდა და 721.9 მლნ აშშ დოლარი შეადგინა (450.0 მლნ აშშ დოლარით ნაკლები).

**წმინდა ფულადი გზავნილების მოცულობა ქვეყნების მიხედვით შემდეგია:**

* რუსეთი (164.5 მლნ აშშ დოლარი, 75.4% კლება);
* იტალია (132.1 მლნ აშშ დოლარი, 10.6% ზრდა);
* აშშ (120.1 მლნ აშშ დოლარი, 33.0% ზრდა);
* ისრაელი (57.9 მლნ აშშ დოლარი, 14.3% ზრდა);
* საბერძნეთი (53.7 მლნ აშშ დოლარი, 6.5% ზრდა).

**ნაერთი ბიუჯეტი**

2024 წლის იანვარ-მარტის ნაერთი ბიუჯეტის შემოსავლების საპროგნოზო მაჩვენებელი განისაზღვრა 6 237 030.0 ათასი ლარით, საანგარიშო პერიოდში მობილიზებულ იქნა 6 323 861.1 ათასი ლარი, საპროგნოზო მაჩვენებლის 101.4%.

* **გადასახადების** საპროგნოზო მაჩვენებელი განისაზღვრა 5 746 700.0 ათასი ლარით, საანგარიშო პერიოდში მობილიზებულ იქნა 5 773 444.6 ათასი ლარი, საპროგნოზო მაჩვენებლის 100.5%. საანგარიშო პერიოდში ზედმეტად გადახდილი გადასახადების (დღგ) დაბრუნების მაჩვენებელმა შეადგინა 594 248.4 ათასი ლარი.
* **გრანტების** საპროგნოზო მაჩვენებელი განისაზღვრა 105 100.0 ათასი ლარით, საანგარიშო პერიოდში მობილიზებულ იქნა 117 259.5 ათასი ლარი, საპროგნოზო მაჩვენებლის 111.6%.
* **სხვა შემოსავლების** საპროგნოზო მაჩვენებელი განისაზღვრა 385 230.0 ათასი ლარით, საანგარიშო პერიოდში მობილიზებულ იქნა 433 157.0 ათასი ლარი, საპროგნოზო მაჩვენებლის 112.4%.

**2024 წლის იანვარ-მარტის ნაერთი ბიუჯეტის შემოსავლების**

**შესრულების მაჩვენებლები**

*ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
| **შემოსავლები** | **6,237,030.0** | **6,323,861.1** | **86,831.1** | **101.4** |
|  **გადასახადები** | **5,746,700.0** | **5,773,444.6** | **26,744.6** | **100.5** |
| საშემოსავლო გადასახადი | 1,760,000.0 | 1,748,129.2 | -11,870.8 | 99.3 |
| მოგების გადასახადი | 1,080,000.0 | 620,809.3 | -459,190.7 | 57.5 |
| დამატებული ღირებულების გადასახადი | 2,098,000.0 | 2,147,866.7 | 49,866.7 | 102.4 |
| აქციზი | 454,000.0 | 515,310.9 | 61,310.9 | 113.5 |
| იმპორტის გადასახადი | 32,000.0 | 31,796.8 | -203.2 | 99.4 |
| ქონების გადასახადი | 6,700.0 | 10,268.0 | 3,568.0 | 153.3 |
| სხვა გადასახადი | 316,000.0 | 699,263.5 | 383,263.5 | 221.3 |
| **გრანტები** | **105,100.0** | **117,259.5** | **12,159.5** | **111.6** |
| **სხვა შემოსავლები** | **385,230.0** | **433,157.0** | **47,927.0** | **112.4** |

**არაფინანსური აქტივების** **კლებიდან** მობილიზებულ იქნა 110 982.3 ათასი ლარი, რაც საპროგნოზო მაჩვენებლის (70 000.0 ათასი ლარი) 158.5%-ია.

**ფინანსური აქტივების კლებიდან** მობილიზებულ იქნა 137 841.3 ათასი ლარი, რაც საპროგნოზო მაჩვენებელის (150 000.0 ათასი ლარი) 91.9%-ია.

**ნაერთი ბიუჯეტის დეფიციტი**

2024 წლის სახელმწიფოს ნაერთი ბიუჯეტის დეფიციტის დაგეგმილი მაჩვენებელი განისაზღვრა - 2.6% - ის ფარგლებში. საანგარიშო პერიოდში აღნიშნული მაჩვენებელი დადებითია და შეადგენს 233.3 მლნ ლარს, რაც მთლიანი შიდა პროდუქტის 0.29 %-ია.

**„ეკონომიკური თავისუფლების შესახებ“ საქართველოს ორგანული კანონით დადგენილი ზღვრულ პარამეტრებთან**

სახელმწიფოს ერთიანი ბიუჯეტის დეფიციტის მთლიან შიდა პროდუქტთან შეფარდების ზღვრული მოცულობა შეადგენს არაუმეტეს 3%-ს. 2024 წლის სახელმწიფოს ერთიანი ბიუჯეტის დეფიციტის დაგეგმილი მაჩვენებელი განისაზღვრა 2.5%-ის ფარგლებში. საანგარიშო პერიოდში აღნიშნული მაჩვენებელი დადებითია, შეადგენს 379.9 მლნ ლარს, რაც მთლიანი შიდა პროდუქტის 0.44%-ია[[1]](#footnote-1).

„ეკონომიკური თავისუფლების შესახებ“ საქართველოს ორგანული კანონით დადგენილი საქართველოს მთავრობის ვალის მთლიან შიდა პროდუქტთან შეფარდების ზღვრული მოცულობა შეადგენს არაუმეტეს 60%-ს. საანგარიშო პერიოდის ბოლოს საქართველოს მთავრობის ვალის ზღვრულმა მოცულობამ შეადგინა მთლიანი შიდა პროდუქტის მაჩვენებლის 36.3%.[[2]](#footnote-2) ამასთან, ვინაიდან საჯარო და კერძო თანამშრომლობის პროექტების ფარგლებში აღებული ვალდებულებების მიმდინარე ღირებულება (2022 წლის 31 დეკემბრის მდგომარეობით) განისაზღვრა მთლიანი შიდა პროდუქტის 0.1%-ით, ჯამურად ეს ვალდებულებები მშპ-ის 36.4%-ს შეადგენს.

**სახელმწიფო ვალი**

2024 წლის 31 მარტის მდგომარეობით, საქართველოს სახელმწიფო ვალის ნაშთმა შეადგინა 32 282 034.7 ათასი ლარი, მათ შორის, სახელმწიფო საშინაო ვალის ნაშთი შეადგენს 8 771 288.7 ათას ლარს, ხოლო სახელმწიფო საგარეო ვალის ნაშთი - 23 510 746.1 ათას ლარს.

**ინფორმაცია საქართველოს 2024 წლის პირველი კვარტლის სახელმწიფო ბიუჯეტის შემოსავლების შესრულების შესახებ**

2024 წლის იანვარ-მარტის სახელმწიფო ბიუჯეტის შემოსავლების საპროგნოზო მაჩვენებელი განისაზღვრა 5 548 210.0 ათასი ლარით, საანგარიშო პერიოდში მობილიზებულ იქნა 5 593 477.2 ათასი ლარი, ანუ საპროგნოზო მაჩვენებლის 100.8%.

**2024 წლის იანვარ-მარტის სახელმწიფო ბიუჯეტის შემოსავლების**

**შესრულების მაჩვენებლები**

*ათასი ლარი*

| **დასახელება** | **გეგმა** | **ფაქტი** |  **+/-**  | **%** |
| --- | --- | --- | --- | --- |
|  **შემოსავლები** | **5,548,210.0** | **5,593,477.2** | **45,267.2** | **100.8** |
| გადასახადები | 5,207,380.0 | 5,212,347.5 | 4,967.5 | 100.1 |
| გრანტები | 95,100.0 | 116,874.8 | 21,774.8 | 122.9 |
| სხვა შემოსავლები | 245,730.0 | 264,254.9 | 18,524.9 | 107.5 |

**გადასახადების** საპროგნოზო მაჩვენებელი განისაზღვრა 5 207 380.0 ათასი ლარით, საანგარიშო პერიოდში მობილიზებულ იქნა 5 212 347.5 ათასი ლარი, ანუ საპროგნოზო მაჩვენებლის 100.1%.

**გრანტების** საპროგნოზო მაჩვენებელი განისაზღვრა 95 100.0 ათასი ლარით, საანგარიშო პერიოდში მობილიზებულ იქნა 116 874.8 ათასი ლარი, ანუ საპროგნოზო მაჩვენებლის 122.9%. კერძოდ:

* ბიუჯეტის მხარდამჭერი გრანტები - 61 572.1 ათასი ლარი;
* საინვესტიციო გრანტები - 4 648.6 ათასი ლარი;
* ხაზინის ანგარიშზე რიცხული რეესტრის გრანტები - 15 419.6 ათასი ლარი;
* „საქართველოს 2024 წლის სახელმწიფო ბიუჯეტის შესახებ“ საქართველოს კანონის 35-ე მუხლის შესაბამისად საჯარო სამართლის იურიდიული პირების მიერ სახელმწიფო ბიუჯეტში მიმართული სახსრები - 35 234.6 ათასი ლარი.

**სხვა შემოსავლების** საპროგნოზო მაჩვენებელი განისაზღვრა 245 730.0 ათასი ლარის ოდენობით, მობილიზებულ იქნა 264 254.9 ათასი ლარი, ანუ საპროგნოზო მაჩვენებლის 107.5%.

**არაფინანსური აქტივების** კლებიდან მობილიზებულ იქნა 60 918.9 ათასი ლარი, რაც საპროგნოზო მაჩვენებელის (36 000.0 ათასი ლარი) 169.2%-ია.

**ფინანსური აქტივების** კლებიდან მობილიზებულ იქნა 152 554.5 ათასი ლარი, რაც საპროგნოზო მაჩვენებლის (150 000.0 ათასი ლარი) 101.7%-ია.

**სახელმწიფო ვალის აღება და დაფარვა**

ვალდებულებების ზრდამ საანგარიშო პერიოდში შეადგინა 509 252.7 ათასი ლარი, მათ შორის:

* 248 622.9 ათასი ლარი - საშინაო ფასიანი ქაღალდების გამოშვებით წმინდა ზრდა;
* 258 282.5 ათასი ლარი - საერთაშორისო საფინანსო ორგანიზაციებიდან და სხვა სახელმწიფოების მთავრობებისგან მიღებული საინვესტიციო შეღავათიანიკრედიტები;
* 2 347.3 ათასი ლარი - ბიუჯეტის მხარდამჭერი კრედიტები.

**ვალის მომსახურება და დაფარვა**

საანგარიშო პერიოდში სახელმწიფოს მიერ ვალის მომსახურებასა და დაფარვაზე მიიმართა 734.1 მლნ ლარი, მათ შორის:

* საგარეო ვალდებულებები - 476.1 მლნ ლარი
	+ მომსახურება - 170.3 მლნ ლარი;
	+ დაფარვა - 305.8 მლნ ლარი;
* საშინაო ვალდებულები - 258.0 მლნ ლარი;
	+ მომსახურება - 248.0 მლნ ლარი;
	+ დაფარვა - 10.0 მლნ ლარი;

**საგარეო ვალის აღება**

*ათას ლარებში*

|  |  |
| --- | --- |
| **დასახელება** |  **3 თვის ფაქტი** |
| **ბიუჯეტის მხარდამჭერი კრედიტები** | **2,347.3** |
| WB | 1,056.3 |
| AIIB | 1,291.0 |
| **საინვესტიციო, შეღავათიანი კრედიტები** | **258,282.5** |
|  WB | 45,732.9 |
|  IFAD | 5,146.3 |
|  EIB | 34,577.9 |
|  EBRD | 8,731.5 |
|  AIIB | 11,274.1 |
|  ADB | 120,711.2 |
|  საფრანგეთი | 9,645.0 |
|  გერმანია | 22,463.8 |
| **სულ კრედიტები** | **260,629.8** |

**საშინაო ფასიანი ქაღალდები**

2024 წლის I კვარტლის განმავლობაში ჩატარდა ფასიანი ქაღალდების 18 გამოშვების და 3 გაცვლის აუქციონი. გამოშვებული იყო სახაზინო ფასიანი ქაღალდები 1 118 041.0 ათასი ლარის მოცულობით ნომინალში, აქედან სახაზინო ობლიგაციები - 948 041.0 ათასი ლარის ოდენობით სრულად წარმოადგენს ე. წ. „ბენჩმარკ ბონდებს“ (მათ შორის 149 491.0 ათასი ლარი წარმოადგენს გაცვლის ოპერაციის შედეგად წარმოქმნილ მოცულობას). ვალდებულებების მართვის ოპერაციების (Liability Management Operations - LMO) ფარგლებში 2023 წლის მეორე ნახევრიდან ტარდება გამოსყიდვის (Buy Back) ოპერაციები, ხოლო 2024 წლის I კვარტლიდან გაცვლის (Switch) ოპერაციები[[3]](#footnote-3).

საანგარიშო პერიოდში დაიფარა 793 800.0 ათასი ლარის ნომინალური მოცულობის ფასიანი ქაღალდი, მათ შორის 150 000.0 ათასი ლარი არის გაცვლის ოპერაციის შედეგად დაფარული მოცულობა ნომინალში. ფასიანი ქაღალდების გამოშვების კომპოზიცია: 15.2% - ერთ წლამდე ვადის მქონე სახაზინო ვალდებულებები, 84.8% - ერთ წელზე მეტი ვადის მქონე სახაზინო ობლიგაციები.

 საანგარიშო პერიოდში სახაზინო ფასიანი ქაღალდების გამოშვებით საშინაო ვალის ზრდამ შეადგინა 980 687.5 ათასი ლარი (ვალდებულებების ზრდა LMO ოპერაციების გათვალისწინებით შეადგენს 1 132 409.6 ათას ლარს), ხოლო კლებამ - 732 064.7 ათასი ლარი (ვალდებულებების კლება LMO ოპერაციების გათვალისწინებით - 875 681.5 ათას ლარს). შედეგად 2024 წლის პირველ კვარტალში საშინაო ვალის ნაშთის წმინდა ზრდამ შეადგინა 248 622.9 ათასი ლარი, ხოლო LMO ოპერაციების გათვალისწინებით (8 105.2 ათასი ლარი) - 256 728.0 ათასი ლარი.

**სახელმწიფო ბიუჯეტის ასიგნებების შესრულება**

„საქართველოს 2024 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის გადასახდელები განისაზღვრა 25 030 420.7 ათასი ლარით. აღნიშნული სახსრებიდან საანგარიშო პერიოდში გამოყოფილმა დაზუსტებულმა ასიგნებებმა შეადგინა 5 862 947.7 ათასი ლარი, ხოლო საკასო შესრულებამ - 5 753 460.2 ათასი ლარი. საკასო შესრულება კვარტლის გეგმიური მაჩვენებლის 98.1%, ხოლო წლიური დამტკიცებული ბიუჯეტის - 23.0%-ია.

**საქართველოს 2011-2024 წლების სახელმწიფო ბიუჯეტების წლიური,
კვარტლის გეგმიური და საკასო მაჩვენებლები**

*(ათას ლარებში)*

**სახელმწიფო ბიუჯეტის ხარჯები**

 „საქართველოს 2024 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის ხარჯები განისაზღვრა 19 120 890.2 ათასი ლარით. აღნიშნული სახსრებიდან საანგარიშო პერიოდში გამოყოფილმა დაზუსტებულმა ასიგნებებმა შეადგინა 4 624 764.4 ათასი ლარი, გაწეულმა საკასო ხარჯმა - 4 512 154.2 ათასი ლარი, რაც კვარტლის გეგმიური მაჩვენებლის 97.6%-ია, ხოლო წლიური დამტკიცებული მაჩვენებლის - 23.6%-ია.

**სახელმწიფო ბიუჯეტის არაფინანსური აქტივების ზრდა**

 „საქართველოს 2024 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის არაფინანსური აქტივების ზრდა განისაზღვრა 4 180 619.5 ათასი ლარით. აღნიშნული სახსრებიდან საანგარიშო პერიოდში გამოყოფილმა დაზუსტებულმა ასიგნებებმა შეადგინა 895 666.8 ათასი ლარი, საკასო შესრულებამ - 861 015.3 ათასი ლარი, რაც კვარტლის გეგმიური მაჩვენებლის 96.1%-ია, ხოლო წლიური დამტკიცებული მაჩვენებლის - 20.6%-ია.

**სახელმწიფო ბიუჯეტის ფინანსური აქტივების ზრდა**

 „საქართველოს 2024 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის ფინანსური აქტივების ზრდა განისაზღვრა 305 550.0 ათასი ლარით. აღნიშნული სახსრებიდან საანგარიშო პერიოდში გამოყოფილმა დაზუსტებულმა ასიგნებებმა შეადგინა 22 347.0 ათასი ლარი, საკასო შესრულებამ - 61 757.1 ათასი ლარი, რაც კვარტლის გეგმიური მაჩვენებლის 276.4%-ია, ხოლო წლიური დამტკიცებული მაჩვენებლის - 20.2%-ია.

  **2024 წლის I კვარტლის ასიგნებების სტრუქტურა**

*(საკასო შესრულება)*

**სახელმწიფო ბიუჯეტის ვალდებულებების კლება**

 „საქართველოს 2024 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის ვალდებულებების კლება განისაზღვრა 1 423 361.0 ათასი ლარით. აღნიშნული სახსრებიდან საანგარიშო პერიოდში გამოყოფილმა დაზუსტებულმა ასიგნებებმა შეადგინა 320 169.4 ათასი ლარი, საკასო შესრულებამ - 318 533.6 ათასი ლარი, რაც კვარტლის გეგმიური მაჩვენებლის 99.5%-ია, ხოლო წლიური დამტკიცებული მაჩვენებლის - 22.4%-ია.

**სახელმწიფო ბიუჯეტის ხარჯები ეკონომიკური კლასიფიკაციის მიხედვით**

 **„შრომის ანაზღაურების”** მუხლით საანგარიშო პერიოდში დაზუსტებული გეგმა განისაზღვრა 614 212.0 ათასი ლარის ოდენობით, ხოლო საკასო შესრულებამ შეადგინა 590 092.5 ათასი ლარი, რაც გეგმიური მაჩვენებლის 96.1%-ს შეადგენს. „შრომის ანაზღაურების” მუხლის საკასო შესრულება „ხარჯების“ საკასო შესრულების 13.1%-ია, ხოლო სახელმწიფო ბიუჯეტიდან გაწეული მთლიანი გადასახდელების 10.3%-ს შეადგენს.

**„საქონელი და მომსახურების”** მუხლით საანგარიშო პერიოდში დაზუსტებული გეგმა განსაზღვრულ იქნა 580 427.7 ათასი ლარის ოდენობით, ხოლო საკასო შესრულებამ შეადგინა 517 315.5 ათასი ლარი, რაც გეგმის 89.1%-ს შეადგენს. „საქონელი და მომსახურების” მუხლის საკასო შესრულება „ხარჯების“ საკასო შესრულების 11.5%-ია, ხოლო სახელმწიფო ბიუჯეტიდან გაწეული მთლიანი გადასახდელების 9.0%-ს შეადგენს.

**„პროცენტის”** მუხლით საანგარიშო პერიოდში დაზუსტებული გეგმა განსაზღვრულ იქნა 420 639.0 ათასი ლარის ოდენობით, ხოლო საკასო შესრულებამ შეადგინა 418 301.2 ათასი ლარი, რაც გეგმის 99.4%-ს, ხოლო სახელმწიფო ბიუჯეტიდან გაწეული გადასახდელების 7.3%-ს შეადგენს. პროცენტის მუხლიდან საგარეო სახელმწიფო ვალდებულებების მომსახურებაზე მიმართული იქნა 170 262.5 ათასი ლარი, ხოლო საშინაო სახელმწიფო ვალდებულებების მომსახურებაზე - 247 999.7 ათასი ლარი.

**„სუბსიდიების”** მუხლით საანგარიშო პერიოდში დაზუსტებული გეგმა განისაზღვრა 233 465.8 ათასი ლარით, ხოლო საკასო შესრულებამ შეადგინა 258 366.1 ათასი ლარი, რაც გეგმის 110.7%-ს, ხოლო სახელმწიფო ბიუჯეტიდან გაწეული გადასახდელების 4.5%-ს შეადგენს.

**„გრანტების”** მუხლით საანგარიშო პერიოდში დაზუსტებული გეგმა განსაზღვრულ იქნა 328 402.3 ათასი ლარის ოდენობით, ხოლო საკასო შესრულებამ შეადგინა 295 272.3 ათასი ლარი, რაც გეგმის 89.1%-ს, ხოლო სახელმწიფო ბიუჯეტიდან გაწეული გადასახდელების 5.1%-ს შეადგენს.

**„სოციალური უზრუნველყოფის”** მუხლით საანგარიშო პერიოდში საკასო შესრულებამ შეადგინა 1 846 498.5 ათასი ლარი, რაც დაზუსტებული გეგმიური პარამეტრის (1 848 804.3 ათასი ლარი) 99.9 %-ია. „სოციალური უზრუნველყოფის” მუხლის საკასო შესრულება „ხარჯების“ საკასო შესრულების 40.9%-ია, ხოლო სახელმწიფო ბიუჯეტიდან გაწეული მთლიანი გადასახდელების 32.1%-ს შეადგენს.

**„სხვა ხარჯების”** მუხლით საანგარიშო პერიოდში დაზუსტებული გეგმა განისაზღვრა 598 813.4 ათასი ლარით, ხოლო საკასო შესრულება - 586 308.1 ათასი ლარია, რაც გეგმის 97.9%-ია. „სხვა ხარჯების” მუხლის საკასო შესრულება „ხარჯების“ საკასო შესრულების 13.0%-ია, ხოლო სახელმწიფო ბიუჯეტიდან გაწეული გადასახდელების - 10.2%-ს შეადგენს.

**2024 წლის I კვარტლის ხარჯების სტრუქტურა**

*(საკასო შესრულება)*

**საქართველოს საბიუჯეტო კოდექსის 71-ე და 1145 მუხლების შესაბამისად,**

**2024 წელს დამატებული ღირებულების გადასახადის განაწილების შედეგად თითოეული მუნიციპალიტეტის მიერ 3 თვის მდგომარეობით მიღებული შემოსავალი**

*ათასი ლარი*

| **ავტონომიური რესპუბლიკებისა და მუნიციპალიტეტების დასახელება**  | **დამატებული ღირებულების გადასახადი** |
| --- | --- |
| **წლიური პროგნოზი** | **3 თვის ფაქტი** |
| **აჭარა** | **140,725.2**  | **33,137.3**  |
| ქალაქ ბათუმის მუნიციპალიტეტი | 62,217.2  | 14,650.6  |
| ქობულეთის მუნიციპალიტეტი | 29,115.6  | 6,856.0  |
| ხელვაჩაურის მუნიციპალიტეტი | 19,930.3  | 4,693.1  |
| ქედის მუნიციპალიტეტი | 16,290.8  | 3,836.1  |
| შუახევის მუნიციპალიტეტი | 6,412.4  | 1,510.0  |
| ხულოს მუნიციპალიტეტი | 6,759.0  | 1,591.6  |
| **ქალაქ თბილისის მუნიციპალიტეტი** | **643,661.8**  | **151,566.4**  |
| **კახეთის მხარე** | **140,551.9**  | **33,096.5**  |
| ახმეტის მუნიციპალიტეტი | 19,063.8  | 4,489.0  |
| გურჯაანის მუნიციპალიტეტი | 23,396.4  | 5,509.3  |
| დედოფლისწყაროს მუნიციპალიტეტი | 6,412.4  | 1,510.0  |
| თელავის მუნიციპალიტეტი | 24,609.6  | 5,794.9  |
| ლაგოდეხის მუნიციპალიტეტი | 18,023.9  | 4,244.2  |
| საგარეჯოს მუნიციპალიტეტი | 24,436.3  | 5,754.1  |
| სიღნაღის მუნიციპალიტეტი | 11,784.9  | 2,775.0  |
| ყვარელის მუნიციპალიტეტი | 12,824.7  | 3,019.9  |
| **იმერეთის მხარე** | **228,765.1**  | **53,868.5**  |
| ქალაქ ქუთაისის მუნიციპალიტეტი | 60,310.8  | 14,201.7  |
| ჭიათურის მუნიციპალიტეტი | 20,103.6  | 4,733.9  |
| ტყიბულის მუნიციპალიტეტი | 9,012.0  | 2,122.1  |
| წყალტუბოს მუნიციპალიტეტი | 23,223.1  | 5,468.5  |
| ბაღდათის მუნიციპალიტეტი | 9,705.2  | 2,285.3  |
| ვანის მუნიციპალიტეტი | 10,051.8  | 2,366.9  |
| ზესტაფონის მუნიციპალიტეტი | 23,223.1  | 5,468.5  |
| თერჯოლის მუნიციპალიტეტი | 14,037.9  | 3,305.6  |
| სამტრედიის მუნიციპალიტეტი | 19,237.1  | 4,529.9  |
| საჩხერის მუნიციპალიტეტი | 20,796.8  | 4,897.1  |
| ხარაგაულის მუნიციპალიტეტი | 9,358.6  | 2,203.7  |
| ხონის მუნიციპალიტეტი | 9,705.2  | 2,285.3  |
| **სამეგრელო ზემო სვანეთის მხარე** | **132,579.8**  | **31,219.2**  |
| ქალაქ ფოთის მუნიციპალიტეტი | 10,745.0  | 2,530.2  |
| ზუგდიდის მუნიციპალიტეტი | 41,940.3  | 9,875.9  |
| აბაშის მუნიციპალიტეტი | 8,838.7  | 2,081.3  |
| მარტვილის მუნიციპალიტეტი | 14,037.9  | 3,305.6  |
| მესტიის მუნიციპალიტეტი | 10,398.4  | 2,448.6  |
| სენაკის მუნიციპალიტეტი | 15,944.2  | 3,754.5  |
| ჩხოროწყუს მუნიციპალიტეტი | 9,531.9  | 2,244.5  |
| წალენჯიხის მუნიციპალიტეტი | 10,918.3  | 2,571.0  |
| ხობის მუნიციპალიტეტი | 10,225.1  | 2,407.8  |
| **შიდა ქართლის მხარე** | **118,888.5**  | **27,995.3**  |
| გორის მუნიციპალიტეტი | 59,790.9  | 14,079.3  |
| ქარელის მუნიციპალიტეტი | 18,197.2  | 4,285.0  |
| კასპის მუნიციპალიტეტი | 18,023.9  | 4,244.2  |
| ხაშურის მუნიციპალიტეტი | 22,876.5  | 5,386.8  |
| **ქვემო ქართლის მხარე** | **136,565.8**  | **32,157.9**  |
| ქალაქ რუსთავის მუნიციპალიტეტი | 51,645.5  | 12,161.2  |
| ბოლნისის მუნიციპალიტეტი | 6,412.4  | 1,510.0  |
| გარდაბნის მუნიციპალიტეტი | 6,412.4  | 1,510.0  |
| დმანისის მუნიციპალიტეტი | 15,597.6  | 3,672.9  |
| თეთრიწყაროს მუნიციპალიტეტი | 13,691.2  | 3,223.9  |
| მარნეულის მუნიციპალიტეტი | 36,394.4  | 8,570.0  |
| წალკის მუნიციპალიტეტი | 6,412.4  | 1,510.0  |
| **გურიის მხარე** | **47,139.5**  | **11,100.2**  |
| ლანჩხუთის მუნიციპალიტეტი | 12,824.7  | 3,019.9  |
| ოზურგეთის მუნიციპალიტეტი | 25,129.5  | 5,917.4  |
| ჩოხატაურის მუნიციპალიტეტი | 9,185.3  | 2,162.9  |
| **სამცხე-ჯავახეთის მხარე** | **64,816.8**  | **15,262.7**  |
| ბორჯომის მუნიციპალიტეტი | 6,412.4  | 1,510.0  |
| ადიგენის მუნიციპალიტეტი | 13,517.9  | 3,183.1  |
| ასპინძის მუნიციპალიტეტი | 6,412.4  | 1,510.0  |
| ახალქალაქის მუნიციპალიტეტი | 6,412.4  | 1,510.0  |
| ახალციხის მუნიციპალიტეტი | 23,223.1  | 5,468.5  |
| ნინოწმინდის მუნიციპალიტეტი | 8,838.7  | 2,081.3  |
| **მცხეთა-მთიანეთის მხარე** | **43,500.0**  | **10,243.2**  |
| დუშეთის მუნიციპალიტეტი | 14,904.4  | 3,509.6  |
| თიანეთის მუნიციპალიტეტი | 9,878.5  | 2,326.1  |
| მცხეთის მუნიციპალიტეტი | 12,824.7  | 3,019.9  |
| ყაზბეგის მუნიციპალიტეტი | 5,892.4  | 1,387.5  |
| **რაჭა-ლეჩხუმი-ქვემო სვანეთის მხარე** | **35,874.5**  | **8,447.6**  |
| ამბროლაურის მუნიციპალიტეტი | 11,264.9  | 2,652.6  |
| ლენტეხის მუნიციპალიტეტი | 6,759.0  | 1,591.6  |
| ონის მუნიციპალიტეტი | 7,798.8  | 1,836.4  |
| ცაგერის მუნიციპალიტეტი | 10,051.8  | 2,366.9  |
| **ჯამი** | **1,733,069.0**  | **408,094.7**  |

**ფინანსური დახმარება ავტონომიური რესპუბლიკების რესპუბლიკური და მუნიციპალიტეტების ბიუჯეტებისათვის**

*ათასი ლარი*

| **ავტონომიური რესპუბლიკებისა და მუნიციპალიტეტის დასახელება**  | **სულ ტრანსფერი** | **მიზნობრივი ტრანსფერი დელეგირებული უფლებამოსილების განსახორციელებლად**  | **სპეციალური ტრანსფერი** | **კაპიტალური ტრანსფერი** |
| --- | --- | --- | --- | --- |
| **წლიური გეგმა** | **3 თვის ფაქტი** | **წლიური გეგმა** | **3 თვის ფაქტი** | **წლიური გეგმა** | **3 თვის ფაქტი** | **წლიური გეგმა** | **3 თვის ფაქტი** |
| აფხაზეთის ავტონომიური რესპუბლიკა | 16,000.0  | 8,000.0  | 0.0  | 0.0  | 16,000.0  | 8,000.0  | 0.0  | 0.0  |
| აჟარის მუნიციპალიტეტი | 1,430.0  | 357.6  | 0.0  | 0.0  | 1,430.0  | 357.6  | 0.0  | 0.0  |
| **აჭარა** | **9,500.0**  | **2,210.0**  | **0.0**  | **0.0**  | **5,500.0**  | **2,210.0**  | **4,000.0**  | **0.0**  |
| აჭარის ავტონომიური რესპუბლიკის ბიუჯეტი | 3,000.0  | 0.0  | 0.0  | 0.0  | 0.0  | 0.0  | 3,000.0  | 0.0  |
| ქალაქ ბათუმის მუნიციპალიტეტი | 1,000.0  | 0.0  | 0.0  | 0.0  | 0.0  | 0.0  | 1,000.0  | 0.0  |
| ქობულეთის მუნიციპალიტეტი | 0.0  | 0.0  | 0.0  | 0.0  | 0.0  | 0.0  | 0.0  | 0.0  |
| ხელვაჩაურის მუნიციპალიტეტი | 0.0  | 0.0  | 0.0  | 0.0  | 0.0  | 0.0  | 0.0  | 0.0  |
| ქედის მუნიციპალიტეტი | 0.0  | 0.0  | 0.0  | 0.0  | 0.0  | 0.0  | 0.0  | 0.0  |
| შუახევის მუნიციპალიტეტი | 1,500.0  | 850.0  | 0.0  | 0.0  | 1,500.0  | 850.0  | 0.0  | 0.0  |
| ხულოს მუნიციპალიტეტი | 4,000.0  | 1,360.0  | 0.0  | 0.0  | 4,000.0  | 1,360.0  | 0.0  | 0.0  |
| **ქალაქ თბილისის მუნიციპალიტეტი** | **508,000.0**  | **120,802.2**  | **0.0**  | **0.0**  | **500,000.0**  | **120,000.0**  | **8,000.0**  | **802.2**  |
| **კახეთის მხარე** | **83,321.2**  | **10,355.4**  | **265.0**  | **66.3**  | **17,486.0**  | **2,011.4**  | **65,570.2**  | **8,277.7**  |
| ახმეტის მუნიციპალიტეტი | 7,664.4  | 486.9  | 55.0  | 13.8  | 0.0  | 0.0  | 7,609.4  | 473.2  |
| გურჯაანის მუნიციპალიტეტი | 12,008.7  | 2,225.5  | 20.0  | 5.0  | 2,928.0  | 0.0  | 9,060.7  | 2,220.5  |
| დედოფლისწყაროს მუნიციპალიტეტი | 6,880.8  | 1,669.0  | 20.0  | 5.0  | 0.0  | 0.0  | 6,860.8  | 1,664.0  |
| თელავის მუნიციპალიტეტი | 10,985.7  | 646.1  | 50.0  | 12.5  | 4,027.0  | 378.0  | 6,908.7  | 255.6  |
| ლაგოდეხის მუნიციპალიტეტი | 11,666.5  | 1,735.4  | 30.0  | 7.5  | 1,872.0  | 394.2  | 9,764.5  | 1,333.7  |
| საგარეჯოს მუნიციპალიტეტი | 11,296.2  | 890.8  | 20.0  | 5.0  | 2,059.0  | 240.4  | 9,217.2  | 645.4  |
| სიღნაღის მუნიციპალიტეტი | 11,935.0  | 847.2  | 20.0  | 5.0  | 2,180.0  | 0.0  | 9,735.0  | 842.2  |
| ყვარელის მუნიციპალიტეტი | 10,883.9  | 1,854.5  | 50.0  | 12.5  | 4,420.0  | 998.9  | 6,413.9  | 843.2  |
| **იმერეთის მხარე** | **110,907.8**  | **21,743.6**  | **220.0**  | **55.0**  | **16,309.0**  | **4,301.5**  | **94,378.8**  | **17,387.1**  |
| ქალაქ ქუთაისის მუნიციპალიტეტი | 19,052.3  | 4,552.1  | 0.0  | 0.0  | 4,986.0  | 3,000.0  | 14,066.3  | 1,552.1  |
| ჭიათურის მუნიციპალიტეტი | 9,876.9  | 901.1  | 0.0  | 0.0  | 1,338.0  | 0.0  | 8,538.9  | 901.1  |
| ტყიბულის მუნიციპალიტეტი | 7,682.8  | 1,077.4  | 35.0  | 8.8  | 1,305.0  | 0.0  | 6,342.8  | 1,068.7  |
| წყალტუბოს მუნიციპალიტეტი | 9,272.3  | 3,722.6  | 50.0  | 12.5  | 545.0  | 133.1  | 8,677.3  | 3,577.0  |
| ბაღდათის მუნიციპალიტეტი | 7,840.1  | 1,155.3  | 20.0  | 5.0  | 1,960.0  | 211.7  | 5,860.1  | 938.6  |
| ვანის მუნიციპალიტეტი | 7,139.6  | 1,509.8  | 20.0  | 5.0  | 555.0  | 153.0  | 6,564.6  | 1,351.8  |
| ზესტაფონის მუნიციპალიტეტი | 11,443.6  | 2,409.8  | 30.0  | 7.5  | 2,690.0  | 663.1  | 8,723.6  | 1,739.2  |
| თერჯოლის მუნიციპალიტეტი | 6,844.7  | 2,171.9  | 30.0  | 7.5  | 405.0  | 128.7  | 6,409.7  | 2,035.7  |
| სამტრედიის მუნიციპალიტეტი | 8,504.0  | 2,030.4  | 0.0  | 0.0  | 660.0  | 0.0  | 7,844.0  | 2,030.4  |
| საჩხერის მუნიციპალიტეტი | 10,535.0  | 1,178.1  | 15.0  | 3.8  | 1,110.0  | 11.9  | 9,410.0  | 1,162.4  |
| ხარაგაულის მუნიციპალიტეტი | 7,586.3  | 301.2  | 20.0  | 5.0  | 625.0  | 0.0  | 6,941.3  | 296.2  |
| ხონის მუნიციპალიტეტი | 5,130.2  | 734.0  | 0.0  | 0.0  | 130.0  | 0.0  | 5,000.2  | 734.0  |
| **სამეგრელო ზემო სვანეთის მხარე** | **81,070.1**  | **16,240.8**  | **20.0**  | **5.0**  | **12,314.0**  | **1,211.5**  | **68,736.1**  | **15,024.3**  |
| ქალაქ ფოთის მუნიციპალიტეტი | 8,525.0  | 2,603.9  | 0.0  | 0.0  | 0.0  | 0.0  | 8,525.0  | 2,603.9  |
| ზუგდიდის მუნიციპალიტეტი | 14,270.5  | 2,418.7  | 0.0  | 0.0  | 2,460.0  | 200.0  | 11,810.5  | 2,218.7  |
| აბაშის მუნიციპალიტეტი | 5,451.4  | 1,682.0  | 0.0  | 0.0  | 0.0  | 0.0  | 5,451.4  | 1,682.0  |
| მარტვილის მუნიციპალიტეტი | 9,072.8  | 2,075.1  | 0.0  | 0.0  | 1,566.0  | 206.4  | 7,506.8  | 1,868.6  |
| მესტიის მუნიციპალიტეტი | 9,694.3  | 1,051.5  | 0.0  | 0.0  | 0.0  | 0.0  | 9,694.3  | 1,051.5  |
| სენაკის მუნიციპალიტეტი | 8,233.9  | 1,178.6  | 10.0  | 2.5  | 0.0  | 0.0  | 8,223.9  | 1,176.1  |
| ჩხოროწყუს მუნიციპალიტეტი | 10,415.8  | 2,461.7  | 0.0  | 0.0  | 4,240.0  | 592.1  | 6,175.8  | 1,869.6  |
| წალენჯიხის მუნიციპალიტეტი | 8,366.3  | 667.3  | 0.0  | 0.0  | 3,343.0  | 213.0  | 5,023.3  | 454.3  |
| ხობის მუნიციპალიტეტი | 7,040.1  | 2,102.0  | 10.0  | 2.5  | 705.0  | 0.0  | 6,325.1  | 2,099.5  |
| **შიდა ქართლის მხარე** | **52,990.6**  | **12,222.1**  | **180.0**  | **45.0**  | **9,715.0**  | **1,969.1**  | **43,095.6**  | **10,208.0**  |
| გორის მუნიციპალიტეტი | 16,214.2  | 6,250.7  | 60.0  | 15.0  | 0.0  | 0.0  | 16,154.2  | 6,235.7  |
| ერედვის მუნიციპალიტეტი | 2,900.0  | 727.6  | 20.0  | 5.0  | 2,880.0  | 722.6  | 0.0  | 0.0  |
| ქურთის მუნიციპალიტეტი | 2,795.0  | 698.9  | 20.0  | 5.0  | 2,775.0  | 693.9  | 0.0  | 0.0  |
| ქარელის მუნიციპალიტეტი | 8,945.5  | 1,515.8  | 20.0  | 5.0  | 0.0  | 0.0  | 8,925.5  | 1,510.8  |
| კასპის მუნიციპალიტეტი | 9,356.5  | 1,301.7  | 20.0  | 5.0  | 830.0  | 0.0  | 8,506.5  | 1,296.7  |
| თიღვის მუნიციპალიტეტი | 2,230.0  | 557.6  | 20.0  | 5.0  | 2,210.0  | 552.6  | 0.0  | 0.0  |
| ხაშურის მუნიციპალიტეტი | 10,549.3  | 1,169.8  | 20.0  | 5.0  | 1,020.0  | 0.0  | 9,509.3  | 1,164.8  |
| **ქვემო ქართლის მხარე** | **62,114.6**  | **5,467.0**  | **85.0**  | **21.3**  | **1,970.0**  | **29.2**  | **60,059.6**  | **5,416.5**  |
| ქალაქ რუსთავის მუნიციპალიტეტი | 13,331.6  | 2,552.6  | 0.0  | 0.0  | 0.0  | 0.0  | 13,331.6  | 2,552.6  |
| ბოლნისის მუნიციპალიტეტი | 8,820.5  | 194.3  | 20.0  | 5.0  | 700.0  | 29.2  | 8,100.5  | 160.0  |
| გარდაბნის მუნიციპალიტეტი | 10,804.6  | 1,009.6  | 0.0  | 0.0  | 0.0  | 0.0  | 10,804.6  | 1,009.6  |
| დმანისის მუნიციპალიტეტი | 5,069.0  | 342.0  | 25.0  | 6.3  | 0.0  | 0.0  | 5,044.0  | 335.8  |
| თეთრიწყაროს მუნიციპალიტეტი | 6,345.7  | 438.0  | 20.0  | 5.0  | 0.0  | 0.0  | 6,325.7  | 433.0  |
| მარნეულის მუნიციპალიტეტი | 10,885.2  | 925.5  | 0.0  | 0.0  | 0.0  | 0.0  | 10,885.2  | 925.5  |
| წალკის მუნიციპალიტეტი | 6,858.0  | 5.0  | 20.0  | 5.0  | 1,270.0  | 0.0  | 5,568.0  | 0.0  |
| **გურიის მხარე** | **38,919.2**  | **8,337.1**  | **30.0**  | **7.5**  | **11,524.0**  | **1,097.9**  | **27,365.2**  | **7,231.7**  |
| ლანჩხუთის მუნიციპალიტეტი | 8,276.8  | 920.4  | 0.0  | 0.0  | 941.0  | 181.2  | 7,335.8  | 739.2  |
| ოზურგეთის მუნიციპალიტეტი | 22,000.4  | 5,407.8  | 0.0  | 0.0  | 9,062.0  | 366.6  | 12,938.4  | 5,041.2  |
| ჩოხატაურის მუნიციპალიტეტი | 8,642.0  | 2,008.8  | 30.0  | 7.5  | 1,521.0  | 550.0  | 7,091.0  | 1,451.3  |
| **სამცხე-ჯავახეთის მხარე** | **42,623.6**  | **2,961.1**  | **70.0**  | **17.5**  | **2,470.0**  | **405.0**  | **40,083.6**  | **2,538.6**  |
| ბორჯომის მუნიციპალიტეტი | 10,452.9  | 582.2  | 70.0  | 17.5  | 405.0  | 405.0  | 9,977.9  | 159.7  |
| ადიგენის მუნიციპალიტეტი | 5,820.4  | 660.3  | 0.0  | 0.0  | 380.0  | 0.0  | 5,440.4  | 660.3  |
| ასპინძის მუნიციპალიტეტი | 5,175.1  | 688.4  | 0.0  | 0.0  | 500.0  | 0.0  | 4,675.1  | 688.4  |
| ახალქალაქის მუნიციპალიტეტი | 7,556.1  | 258.4  | 0.0  | 0.0  | 0.0  | 0.0  | 7,556.1  | 258.4  |
| ახალციხის მუნიციპალიტეტი | 8,259.2  | 471.6  | 0.0  | 0.0  | 1,185.0  | 0.0  | 7,074.2  | 471.6  |
| ნინოწმინდის მუნიციპალიტეტი | 5,359.9  | 300.2  | 0.0  | 0.0  | 0.0  | 0.0  | 5,359.9  | 300.2  |
| **მცხეთა-მთიანეთის მხარე** | **37,633.6**  | **6,344.0**  | **30.0**  | **7.5**  | **7,463.0**  | **963.9**  | **30,140.6**  | **5,372.6**  |
| ახალგორის მუნიციპალიტეტი | 3,885.0  | 971.4  | 30.0  | 7.5  | 3,855.0  | 963.9  | 0.0  | 0.0  |
| დუშეთის მუნიციპალიტეტი | 11,616.6  | 1,626.0  | 0.0  | 0.0  | 0.0  | 0.0  | 11,616.6  | 1,626.0  |
| თიანეთის მუნიციპალიტეტი | 6,260.0  | 1,562.1  | 0.0  | 0.0  | 193.0  | 0.0  | 6,067.0  | 1,562.1  |
| მცხეთის მუნიციპალიტეტი | 10,349.2  | 2,184.5  | 0.0  | 0.0  | 2,475.0  | 0.0  | 7,874.2  | 2,184.5  |
| ყაზბეგის მუნიციპალიტეტი | 5,522.7  | 0.0  | 0.0  | 0.0  | 940.0  | 0.0  | 4,582.7  | 0.0  |
| **რაჭა-ლეჩხუმი-ქვემო სვანეთის მხარე** | **29,543.9**  | **3,663.8**  | **80.0**  | **20.0**  | **4,113.0**  | **1,452.4**  | **25,350.9**  | **2,191.5**  |
| ამბროლაურის მუნიციპალიტეტი | 6,854.5  | 617.0  | 55.0  | 13.8  | 0.0  | 0.0  | 6,799.5  | 603.3  |
| ლენტეხის მუნიციპალიტეტი | 6,899.7  | 760.9  | 0.0  | 0.0  | 1,348.0  | 38.0  | 5,551.7  | 722.9  |
| ონის მუნიციპალიტეტი | 9,051.2  | 1,779.2  | 0.0  | 0.0  | 2,146.0  | 1,378.4  | 6,905.2  | 400.9  |
| ცაგერის მუნიციპალიტეტი | 6,738.6  | 506.7  | 25.0  | 6.3  | 619.0  | 36.0  | 6,094.6  | 464.5  |
| სხვადასხვა მუნიციპალიტეტები | 20,470.0  | 0.0  | 4,870.0  | 0.0  | 15,600.0  | 0.0  | 0.0  | 0.0  |
| **ჯამი** | **1,094,524.6**  | **218,704.6**  | **5,850.0**  | **245.0**  | **621,894.0**  | **144,009.5**  | **466,780.6**  | **74,450.1**  |

*შენიშვნა:*

* *ცხრილში ასახული ტრანსფერების წლიური გეგმა წარმოადგენს, საქართველოს 2024 წლის სახელმწიფო ბიუჯეტით განსაზღვრული მიზნობრივი, სპეციალური და კაპიტალური ტრანსფერების წლიურ გეგმას, ასევე საქართველოს მთავრობის მიერ ნორმატიული აქტების საფუძველზე მუნიციპალიტეტებისათვის გამოყოფილი მიზნობრივი, სპეციალური და კაპიტალური ტრანსფერის წლიურ გეგმას 2024 წლის 31 მარტის მდგომარეობით.*
* *სხვადასხვა მუნიციპალიტეტისათვის მიზნობრივი ტრანსფერის სახით განსაზღვრული 4 870.0 ათასი ლარის და სპეციალური ტრანსფერის სახით განსაზღვრული 15 600.0 ათასი ლარის განკარგვა განხორციელდება საქართველოს მთავრობის მიერ მიღებული გადაწყვეტილების შესაბამისაბამისად.*
* *სპეციალურ ტრანსფერის გეგმის ჯამში გათვალისწინებულია 4 000.0 ათასი ლარი, რომელიც დროებითი დახმარების სახით, საქართველოს მთავრობის გადაწყვეტილებით გამოეყო ქალაქ ქუთაისის მუნიციპალიტეტს და რომლით სარგებლობის ვადად განსაზღვრულია 2024 წლის 15 დეკემბერი, შესაბამისად წლიურ ჭრილში სულ ტრანსფერის გეგმა 2024 წლის 31 მარტის მდგომარეობით შეადგენს 1 090 524.6 ათას ლარს, ხოლო სპეციალური ტრანსფერის გეგმა - 617 894.0 ათას ლარს.*

**ბიუჯეტით გათვალისწინებული ფონდები**

**საქართველოს მთავრობის სარეზერვო ფონდი**

„საქართველოს 2024 წლის სახელმწიფო ბიუჯეტის შესახებ“ საქართველოს კანონით საქართველოს მთავრობის სარეზერვო ფონდის ასიგნებები განისაზღვრა 90 000.0 ათასი ლარით. საქართველოს მთავრობის განკარგულებებით საანგარიშო პერიოდში საქართველოს მთავრობის სარეზერვო ფონდიდან აქტებით გამოყოფილი ასიგნებების მოცულობამ შეადგინა 9 219.6 ათასი ლარი, ხოლო საკასო შესრულებამ - 3 143.9 ათასი ლარი.

**საქართველოს რეგიონებში განსახორციელებელი პროექტების ფონდი**

„საქართველოს 2024 წლის სახელმწიფო ბიუჯეტის შესახებ“ საქართველოს კანონით საქართველოს რეგიონებში განსახორციელებელი პროექტების ფონდის ასიგნებები განისაზღვრა 580 000.0 ათასი ლარით. საქართველოს მთავრობის განკარგულებებით საანგარიშო პერიოდში საქართველოს რეგიონებში განსახორციელებელი პროექტების ფონდიდან აქტებით გამოყოფილი ასიგნების მოცულობამ შეადგინა 529 094.6 ათასი ლარი, ხოლო გაწეულმა საკასო ხარჯმა - 85 326.9 ათასი ლარი.

**მაღალმთიანი დასახლებების განვითარების ფონდი**

„საქართველოს 2024 წლის სახელმწიფო ბიუჯეტის შესახებ“ საქართველოს კანონით მაღალმთიანი დასახლებების განვითარების ფონდის ასიგნებები განისაზღვრა 20 000.0 ათასი ლარით. საანგარიშო პერიოდში საქართველოს მთავრობის მიერ არ იქნა მიღებული განკარგულება მაღალმთიანი დასახლებების განვითარების ფონდიდან ასიგნების გამოყოფის თაობაზე.

**ინფორმაცია სახელმწიფო ხაზინაში ფულადი სახსრების მოძრაობის შესახებ**

*მლნ ლარი*

|  |  |  |
| --- | --- | --- |
| **დასახელება**  | **01.01.2024** | **01.04.2024** |
| **სულ** | **5,117.8** | **5,195.0** |
| სახელმწიფო ბიუჯეტის ნაშთი | 1,577.3 | 2,140.1 |
| ზედმეტად გადახდილი გადასახადების დაბრუნების ქვეანგარიში | 610.8 | 166.5 |
| მიზნობრივი გრანტები | 23.8 | 32.3 |
| ხაზინის ერთიან ანგარიშზე რიცხული დეპოზიტური ნაშთი | 70.1 | 39.0 |
| სახაზინო სამსახურის სავალუტო ანგარიშებზე რიცხული ნაშთი  | 758.0 | 660.7 |
| ავტონომიური რესპუბლიკების და მუნიციპალიტეტების ბიუჯეტების ნაშთები | 743.9 | 684.6 |
| სსიპ-ების და ა(ა)იპ-ების ნაშთები | 1,334.0 | 1,458.6 |
| ცენტრალური ბიუჯეტის სახელმწიფო საწარმოების ნაშთები | 0.0 | 13.3 |

**სახელმწიფო ბიუჯეტის ასიგნებების შესრულება მხარჯავი დაწესებულებების მიხედვით**

*ათასი ლარი*

| **დასახელება** | **2024 წლის დამტკიცებული გეგმა** | **2024 წლის 3 თვის დაზუსტებული გეგმა** | **2024 წლის 3 თვის ფაქტი** | **შესრულება წლიურ გეგმასთან** | **შესრულება კვარტალურ გეგმასთან** |
| --- | --- | --- | --- | --- | --- |
| **სულ ჯამი** | **25,030,420.7** | **5,862,947.7** | **5,753,460.2** | **23.0%** | **98.1%** |
| **სამინისტროები** | **19,055,035.0** | **4,450,085.9** | **4,489,238.9** | **23.6%** | **100.9%** |
| საქართველოს ფინანსთა სამინისტრო | 114,000.0 | 37,644.5 | 26,365.6 | 23.1% | 70.0% |
| საქართველოს ეკონომიკისა და მდგრადი განვითარების სამინისტრო | 801,000.0 | 148,190.8 | 136,685.6 | 17.1% | 92.2% |
| საქართველოს რეგიონული განვითარებისა და ინფრასტრუქტურის სამინისტრო | 3,400,700.0 | 440,845.0 | 561,929.3 | 16.5% | 127.5% |
| საქართველოს იუსტიციის სამინისტრო | 414,685.0 | 106,476.5 | 102,979.6 | 24.8% | 96.7% |
| საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო | 7,829,150.0 | 1,929,502.0 | 1,921,367.5 | 24.5% | 99.6% |
| საქართველოს საგარეო საქმეთა სამინისტრო | 187,500.0 | 55,706.9 | 50,972.9 | 27.2% | 91.5% |
| საქართველოს თავდაცვის სამინისტრო | 1,380,000.0 | 531,403.8 | 524,363.9 | 38.0% | 98.7% |
| საქართველოს შინაგან საქმეთა სამინისტრო | 1,260,000.0 | 311,878.0 | 288,436.5 | 22.9% | 92.5% |
| საქართველოს გარემოს დაცვისა და სოფლის მეურნეობის სამინისტრო | 688,000.0 | 151,625.4 | 151,134.9 | 22.0% | 99.7% |
| საქართველოს განათლების, მეცნიერებისა და ახალგაზრდობის სამინისტრო | 2,508,044.0 | 613,570.0 | 614,252.5 | 24.5% | 100.1% |
| საქართველოს კულტურისა და სპორტის სამინისტრო | 471,956.0 | 123,243.0 | 110,750.5 | 23.5% | 89.9% |
| **სხვა უწყებები** | **5,975,385.7** | **1,412,861.8** | **1,264,221.3** | **21.2%** | **89.5%** |
| საქართველოს პარლამენტი და მასთან არსებული ორგანიზაციები | 86,636.0 | 22,210.9 | 18,739.6 | 21.6% | 84.4% |
| საქართველოს პრეზიდენტის ადმინისტრაცია | 9,600.0 | 3,449.2 | 1,861.9 | 19.4% | 54.0% |
| საქართველოს ბიზნესომბუდსმენის აპარატი | 850.0 | 218.9 | 185.1 | 21.8% | 84.6% |
| საქართველოს მთავრობის ადმინისტრაცია | 27,000.0 | 6,680.0 | 5,452.4 | 20.2% | 81.6% |
| სახელმწიფო აუდიტის სამსახური | 23,290.7 | 7,137.0 | 4,373.7 | 18.8% | 61.3% |
| საქართველოს ცენტრალური საარჩევნო კომისია | 171,219.0 | 67,332.8 | 13,081.9 | 7.6% | 19.4% |
| საქართველოს საკონსტიტუციო სასამართლო | 6,200.0 | 1,568.3 | 1,257.3 | 20.3% | 80.2% |
| საქართველოს უზენაესი სასამართლო | 17,400.0 | 4,350.0 | 3,498.7 | 20.1% | 80.4% |
| საერთო სასამართლოები | 137,500.0 | 29,873.0 | 23,708.9 | 17.2% | 79.4% |
| საქართველოს იუსტიციის უმაღლესი საბჭო | 10,560.0 | 2,495.0 | 1,268.6 | 12.0% | 50.8% |
| სახელმწიფო რწმუნებულის ადმინისტრაცია აბაშის, ზუგდიდის, მარტვილის, მესტიის, სენაკის, ჩხოროწყუს, წალენჯიხის, ხობის მუნიციპალიტეტებსა და ქალაქ ფოთის მუნიციპალიტეტში | 1,380.0 | 387.7 | 321.1 | 23.3% | 82.8% |
| სახელმწიფო რწმუნებულის ადმინისტრაცია ლანჩხუთის, ოზურგეთისა და ჩოხატაურის მუნიციპალიტეტებში | 1,120.0 | 318.3 | 225.5 | 20.1% | 70.8% |
| სახელმწიფო რწმუნებულის ადმინისტრაცია ბაღდათის, ვანის, ზესტაფონის, თერჯოლის, სამტრედიის, საჩხერის, ტყიბულის, წყალტუბოს, ჭიათურის, ხარაგაულის, ხონის მუნიციპალიტეტებსა და ქალაქ ქუთაისის მუნიციპალიტეტში | 1,400.0 | 430.2 | 377.5 | 27.0% | 87.7% |
| სახელმწიფო რწმუნებულის ადმინისტრაცია ახმეტის, გურჯაანის, დედოფლისწყაროს, თელავის, ლაგოდეხის, საგარეჯოს, სიღნაღისა და ყვარლის მუნიციპალიტეტებში | 1,190.0 | 346.7 | 297.9 | 25.0% | 85.9% |
| სახელმწიფო რწმუნებულის ადმინისტრაცია დუშეთის, თიანეთის, მცხეთისა და ყაზბეგის მუნიციპალიტეტებში | 1,120.0 | 309.3 | 245.6 | 21.9% | 79.4% |
| სახელმწიფო რწმუნებულის ადმინისტრაცია ამბროლაურის, ლენტეხის, ონისა და ცაგერის მუნიციპალიტეტებში | 1,160.0 | 350.3 | 299.7 | 25.8% | 85.6% |
| სახელმწიფო რწმუნებულის ადმინისტრაცია ადიგენის, ასპინძის, ახალციხის, ახალქალაქის, ბორჯომისა და ნინოწმინდის მუნიციპალიტეტებში | 1,080.0 | 297.8 | 269.0 | 24.9% | 90.3% |
| სახელმწიფო რწმუნებულის ადმინისტრაცია ბოლნისის, გარდაბნის, დმანისის, თეთრი წყაროს, მარნეულის, წალკის მუნიციპალიტეტებსა და ქალაქ რუსთავის მუნიციპალიტეტში | 1,450.0 | 543.0 | 324.1 | 22.4% | 59.7% |
| სახელმწიფო რწმუნებულის ადმინისტრაცია გორის, კასპის, ქარელისა და ხაშურის მუნიციპალიტეტებში | 1,100.0 | 296.0 | 229.5 | 20.9% | 77.5% |
| საქართველოს სახელმწიფო უსაფრთხოების სამსახური | 210,000.0 | 57,536.8 | 49,159.7 | 23.4% | 85.4% |
| საქართველოს პროკურატურა | 63,200.0 | 16,635.0 | 13,063.2 | 20.7% | 78.5% |
| შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატი | 4,000.0 | 1,475.8 | 957.4 | 23.9% | 64.9% |
| საქართველოს დაზვერვის სამსახური | 21,000.0 | 6,000.0 | 4,658.2 | 22.2% | 77.6% |
| სსიპ - საჯარო სამსახურის ბიურო | 1,900.0 | 490.8 | 494.0 | 26.0% | 100.6% |
| სსიპ - იურიდიული დახმარების სამსახური | 12,500.0 | 3,436.5 | 2,902.5 | 23.2% | 84.5% |
| სსიპ - ვეტერანების საქმეთა სახელმწიფო სამსახური | 19,000.0 | 4,938.0 | 3,620.1 | 19.1% | 73.3% |
| სსიპ – საქართველოს ფინანსური მონიტორინგის სამსახური | 4,000.0 | 1,050.5 | 498.4 | 12.5% | 47.4% |
| პერსონალურ მონაცემთა დაცვის სამსახური | 8,000.0 | 1,995.0 | 1,516.9 | 19.0% | 76.0% |
| საქართველოს სახელმწიფო დაცვის სპეციალური სამსახური | 102,000.0 | 30,957.1 | 22,386.5 | 21.9% | 72.3% |
| საქართველოს სახალხო დამცველის აპარატი | 11,500.0 | 3,785.0 | 1,886.0 | 16.4% | 49.8% |
| სსიპ – საზოგადოებრივი მაუწყებელი | 101,190.0 | 25,297.4 | 24,720.6 | 24.4% | 97.7% |
| სსიპ - საქართველოს კონკურენციისა და მომხმარებლის დაცვის სააგენტო | 5,500.0 | 1,443.3 | 992.7 | 18.0% | 68.8% |
| ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეულის ადმინისტრაცია - სამხრეთ ოსეთის ადმინისტრაცია | 3,300.0 | 895.0 | 822.7 | 24.9% | 91.9% |
| საქართველოს საპატრიარქო | 25,000.0 | 10,204.5 | 8,995.3 | 36.0% | 88.1% |
| სსიპ – ლევან სამხარაულის სახელობის სასამართლო ექსპერტიზის ეროვნული ბიურო | 15,000.0 | 4,300.0 | 3,571.8 | 23.8% | 83.1% |
| სსიპ – საქართველოს სტატისტიკის ეროვნული სამსახური – საქსტატი | 24,000.0 | 5,795.7 | 3,497.8 | 14.6% | 60.4% |
| სსიპ - საქართველოს მეცნიერებათა ეროვნული აკადემია | 5,260.0 | 1,347.0 | 1,279.3 | 24.3% | 95.0% |
| საქართველოს სავაჭრო-სამრეწველო პალატა | 2,180.0 | 623.8 | 527.8 | 24.2% | 84.6% |
| სსიპ - რელიგიის საკითხთა სახელმწიფო სააგენტო | 6,500.0 | 2,672.5 | 2,542.6 | 39.1% | 95.1% |
| სპეციალური საგამოძიებო სამსახური | 18,000.0 | 4,950.0 | 2,292.2 | 12.7% | 46.3% |
| სსიპ - სახელმწიფო ენის დეპარტამენტი | 1,100.0 | 255.5 | 196.0 | 17.8% | 76.7% |
| სსიპ - საჯარო და კერძო თანამშრომლობის სააგენტო | 600.0 | 150.0 | 69.6 | 11.6% | 46.4% |
| ეროვნული უსაფრთხოების საბჭოს აპარატი | 4,800.0 | 1,217.0 | 829.7 | 17.3% | 68.2% |
| სსიპ - ანტიკორუფციული ბიურო | 8,500.0 | 2,413.3 | 886.0 | 10.4% | 36.7% |
| სსიპ - ქუთაისის საერთაშორისო უნივერსიტეტი | 0.0 | 0.0 | 431.3 | #DIV/0! | #DIV/0! |
| ა(ა)იპ - მშვიდობის ფონდი უკეთესი მომავლისთვის | 0.0 | 0.0 | 44.9 | #DIV/0! | #DIV/0! |
| **საერთო-სახელმწიფოებრივი მნიშვნელობის გადასახდელები** | **4,796,100.0** | **1,074,402.4** | **1,035,359.9** | **21.6%** | **96.4%** |
| *საგარეო სახელმწიფო ვალდებულებების მომსახურება და დაფარვა* | 2,125,000.0 | 479,580.0 | 476,106.7 | 22.4% | 99.3% |
| *საშინაო სახელმწიფო ვალდებულებების მომსახურება და დაფარვა* | 830,000.0 | 258,500.0 | 257,999.7 | 31.1% | 99.8% |
| *ავტონომიური რესპუბლიკებისა და მუნიციპალიტეტებისათვის გადასაცემი ტრანსფერები* | 638,857.8 | 235,569.0 | 217,902.5 | 34.1% | 92.5% |
| *დონორების მიერ დაფინანსებული საერთო-სახელმწიფოებრივი მნიშვნელობის გადასახდელები* | 112,000.0 | 10,027.3 | 10,596.5 | 9.5% | 105.7% |
| *სხვა დანარჩენი ხარჯები* | 1,090,242.2 | 90,726.1 | 72,754.6 | 6.7% | 80.2% |

1. მოიცავს სამთავრობო სექტორისათვის მიკუთვნებული სახელმწიფო საწარმოების მონაცემებს. ამასთან, ავტონომიური რესპუბლიკების და მუნიციპალიტეტის მართვაში არსებული სახელმწიფო საწარმოების მონაცემები დაზუსტდება 2025-2028 წლების მაკროეკონომიკური და ფისკალური პროგნოზების მომზადების დროს; [↑](#footnote-ref-1)
2. არ მოიცავს „*ე. წ. „ისტორიული ვალის“ მოცულობას, ვინაიდან აღნიშნულ მაჩვენებელზე არ არსებობს სრულყოფილი ინფორმაცია.* ამასთან, მთავრობის ვალის მოცულობაში გათვალისწინებულია საბიუჯეტო ორგანიზაციების მიერ სესხის სახით აღებული ვალი, „ეკონომიკური თავისუფლების შესახებ“ საქართველოს ორგანული კანონის შესაბამისად. [↑](#footnote-ref-2)
3. გაცვლის ოპერაცია გულისხმობს არსებული ფასიანი ქაღალდის გამოსყიდვის სანაცვლოდ ახალი ფასიანი ქაღალდის გამოშვებას, რაც წარმოადგენს არასაკასო ტიპის (რეალურად არ ხდება თანხის შემოსვლა/გასვლა) ოპერაციას. [↑](#footnote-ref-3)